Λουίζα Μαρία Θηρεσία Στιούαρτ

Η Λουίζα Μαρία Θηρεσία Στιούαρτ (28 Ιουνίου 1692 - 18 Απριλίου 1712), γνωστή στους Ιακωβίτες ως Βασιλική Πριγκίπισσα, ήταν το τελευταίο παιδί του Ιακώβου Β΄(1633–1701), εκθρονισμένου βασιλιά της Αγγλίας, της Σκωτίας και της Ιρλανδίας, από τη σύζυγό του, Μαρία της Μόντενα.
Γέννηση
Η Λουίζα Μαρία γεννήθηκε το 1692, στο Saint-Germain-en-Laye της Γαλλίας, τέσσερα χρόνια αφότου ο πατέρας της είχε φύγει από την Αγγλία για πάντα.Princess Louisa Maria Theresa Stuart (1692–1712), Daughter of James II at npg.org.uk (accessed 8 February 2008) Λόγω της τεράστιας διαμάχης που περιέβαλλε τη γέννηση του αδελφού της, Ιακώβου Φραγκίσκου Εδουάρδου, ο πατέρας της έστειλε επιστολές καλώντας όχι μόνο την κόρη του, τη μελλοντική Βασίλισσα Μαρία Β΄ της Αγγλίας, για να παρακολουθήσει τη γέννηση αυτοπροσώπως, αλλά και μεγάλο αριθμό άλλων προτεσταντικών κυριών.Beatty, Michael A., The English Royal Family of America, from Jamestown to the American Revolution (London, McFarland, 2003) pp. 83–85 Ο ιστορικός του Μακώλεϋ σχολίασε αργότερα την προσεκτικότητα του Ιακώβου: 

Μετά τη γέννηση, ο Ιάκωβος Β΄ δήλωσε ότι η Λουίζα Μαρία Θηρεσία είχε σταλεί από τον Θεό ως παρηγοριά για τους γονείς της τη στιγμή της βαθύτερης δυσφορίας τους, στην εξορία και την απελπισία. Τα τελευταία χρόνια, συχνά αναφερόταν ως Η Παρηγορήτρια.Callow, John, The King in Exile: James II, Warrior, King and Saint, 1689–1701 (London, Sutton, 2004) pp. 203–204

Στη νεογέννητη πριγκίπισσα δόθηκε το όνομα Λουίζα Μαρία κατά το βάπτισμα, ενώ το Θηρεσία τής δόθηκε κατά το χρίσμα.Beatty, Michael A., The English Royal Family of America, from Jamestown to the American Revolution (London, McFarland, 2003) pp. 83–85 Οι νονοί της ήταν ο Βασιλιάς Λουδοβίκος ΙΔ΄ της Γαλλίας (προς τιμήν του οποίου ονομάστηκε)Beatty, Michael A., The English Royal Family of America, from Jamestown to the American Revolution (London, McFarland, 2003) pp. 83–85, και η κουνιάδα του, η Ελισάβετ Καρλόττα του Παλατινάτου.Beatty, Michael A., The English Royal Family of America, from Jamestown to the American Revolution (London, McFarland, 2003) pp. 83–85

Ο Ιάκωβος Β΄ είχε αποκτήσει πολλά παιδιά από τις δύο συζύγους του, αλλά τέσσερα μόνο επέζησαν, και μεταξύ αυτών, τα δύο μεγαλύτερα παιδιά, η Βασίλισσα Μαρία Β΄ και η μελλοντική Βασίλισσα Άννα της Μεγάλης Βρετανίας, έζησαν στην Αγγλία. Μόνο ο αδερφός της Ιάκωβος Φραγκίσκος Εδουάρδος ήταν κοντά στη Λουίζα, αλλά είχε επαφή και με τις άλλες αδελφές της. Η Μαρία πέθανε ενώ η Λουίζα Μαρία ήταν ακόμα μικρό παιδί, αλλά διατήρησε φιλικές σχέσεις με την άλλη αδερφή της, Άννα.Stephen, Thomas, The History of the Church of Scotland: From the Reformation to the Present Time (London, John Lendrum, 1845) Vol. 4, pp. 83–84 (for the year 1712) online at books.google.com (accessed 10 February 2008)
Ζωή
Η Λουίζα ήταν η μόνη ομοθαλής αδερφή του πρίγκιπα Ιακώβου Φραγκίσκου που δεν πέθανε ως βρέφος και ήταν τέσσερα χρόνια νεότερη από τον αδερφό της.Addington, A. C., The Royal House of Stuart (London, 1969, third edition 1976) Τα δύο παιδιά μεγάλωσαν μαζί στη Γαλλία.Beatty, Michael A., The English Royal Family of America, from Jamestown to the American Revolution (London, McFarland, 2003) pp. 83–85

Ο δάσκαλος της Λουίζας ήταν ένας Άγγλος Ρωμαιοκαθολικός ιερέας, ο πατέρας Constable, ο οποίος της δίδαξε τα λατινικά, την ιστορία και τη θρησκεία. Είχε επίσης μια γκουβερνάντα, την Κόμισσα του Μίντλετον, σύζυγο του ομότιμου Ιακωβίτη Καρόλου, 2ου κόμη του Μίντλετον.Beatty, Michael A., The English Royal Family of America, from Jamestown to the American Revolution (London, McFarland, 2003) pp. 83–85  Ο Τζέιμς Ντράμμοντ, 4ος κόμης του Περθ, ένας άλλος ομότιμος Ιακωβίτης που ζούσεστη Γαλλία, επαίνεσε τη φυσική ικανότητα του παιδιού.Beatty, Michael A., The English Royal Family of America, from Jamestown to the American Revolution (London, McFarland, 2003) pp. 83–85

Ένα αλληγορικό πορτρέτο του Alexis Simon Belle της Λουίζας και του αδερφού της, που δείχνει τον πρίγκιπα ως φύλακα άγγελο να οδηγεί την αδερφή του υπό το βλέμμα των χερουβείμ, ζωγραφίστηκε το 1699 και βρίσκεται τώρα στη Βασιλική Συλλογή.Corp, Edward, Belle, Alexis-Simon (1674–1734) in Oxford Dictionary of National Biography (Oxford University Press, September 2004)

Μέχρι το καλοκαίρι του 1701, ο Βασιλιάς Ιάκωβος ήταν σοβαρά άρρωστος και είχε μείνει μακριά από τον Άγιο Ζερμαίν για ιατρική περίθαλψη, συνοδευόμενος από τη γυναίκα του. Ωστόσο, τον Ιούνιο, οι δυο τους επέστρεψαν στο σπίτι για τα γενέθλια των δύο παιδιών τους, και δύο μήνες αργότερα ο Ιάκωβος υπέστη εγκεφαλικό επεισόδιο. Πέθανε μόλις δύο εβδομάδες αργότερα στις 16 Σεπτεμβρίου.Beatty, Michael A., The English Royal Family of America, from Jamestown to the American Revolution (London, McFarland, 2003) pp. 83–85 Ήταν ακόμα σε θέση να μιλήσει όταν τα παιδιά του τον επισκέφτηκαν για τελευταία φορά, και στη Λουίζα Μαρία είπε: 

Λίγο μετά το θάνατο του Ιακώβου, ο Λουδοβίκος ΙΔ΄ ανακήρυξε τον Ιάκωβο Φραγκίσκο ως βασιλιά της Αγγλίας, της Σκωτίας και της Ιρλανδίας, και επίσης επίσημα αναγνωρίστηκε ως βασιλιάς από την Ισπανία, τα παπικά κράτη και τη Μόντενα. Αυτός και η αδερφή του Λουίζα Μαρία Θηρεσία μεταφέρθηκαν στο Passy, στη φροντίδα του Antoine Nompar de Caumont και της συζύγου του, με τη Λαίδη Μίντλετον να παραμένει γκουβερνάντα της Λουίζας.Beatty, Michael A., The English Royal Family of America, from Jamestown to the American Revolution (London, McFarland, 2003) pp. 83–85

Το 1705, σε ηλικία δεκατριών ετών, η Λουίζα Μαρία ήταν φιλοξενούμενη σε έναν χορό στο Château de Marly, καταταγμένη αμέσως μετά από τον ίδιο τον Λουδοβίκο, τη μητέρα της Μαρία και τον αδερφό της, τον οποίο θεωρούσε ο Λουδοβίκος έναν άλλον βασιλιά.Beatty, Michael A., The English Royal Family of America, from Jamestown to the American Revolution (London, McFarland, 2003) pp. 83–85

Η Λουίζα Μαρία απολάμβανε το χορό και την όπερα και έγινε δημοφιλής στο γαλλικό βασίλειο. Εξετάστηκαν δύο πιθανοί αρραβώνες για αυτήν, με τον εγγονό του Λουδοβίκου Κάρολο του Μπερί, και με τον βασιλιά Κάρολο ΙΒ΄ της Σουηδίας Κανένας δεν τελέστηκε, το πρώτο προφανώς εξαιτίας της διφορούμενης θέσης της Λουίζας Μαρίας και το δεύτερο επειδή ο νεαρός Βασιλιάς της Σουηδίας δεν ήταν Ρωμαιοκαθολικός.Beatty, Michael A., The English Royal Family of America, from Jamestown to the American Revolution (London, McFarland, 2003) pp. 83–85

Η Λουίζα ένιωθε έντονα ότι οι Ιακωβίτες στην εξορία είχαν κάνει τεράστιες θυσίες για την οικογένειά της, και η ίδια πλήρωσε για να εκπαιδευτούν οι κόρες πολλών από αυτούς. Σε αυτό, δεν έκανε διάκριση μεταξύ Ρωμαιοκαθολικών και Προτεσταντών, βοηθώντας τις κόρες και των δύο.Beatty, Michael A., The English Royal Family of America, from Jamestown to the American Revolution (London, McFarland, 2003) pp. 83–85
Θάνατος
Τον Απρίλιο του 1712, η Λουίζα Μαρία και ο αδερφός της ασθένησαν από ευλογιά. Ενώ ο αδερφός της θεραπεύτηκε, η Λουίζα Μαρία πέθανε στις 28 Απριλίου και θάφτηκε με τον πατέρα της στην Εκκλησία των Αγγλικών Βενεδικτίνων στο Παρίσι.Beatty, Michael A., The English Royal Family of America, from Jamestown to the American Revolution (London, McFarland, 2003) pp. 83–85

Ένας Γάλλος ευγενής έγραψε για το θάνατο της Πριγκίπισσας σε έναν φίλο του στην Ουτρέχτη: 

Η Φραγκίσκη του Μαιντενόν, η μοργονατική δεύτερη σύζυγος του Λουδοβίκου ΙΔ΄, έγραψε για την αντίδραση της Μαρίας της Μόντενα για τον θάνατο της κόρης της:

Όπως πολλές άλλες εκκλησίες στο Παρίσι, η Εκκλησία των Αγγλικών Βενεδικτίνων βεβηλώθηκε και βανδαλίστηκε κατά τη Γαλλική Επανάσταση. Σύμφωνα με τον Jules Janin, γράφοντας το 1844, τα λείψανα της πριγκίπισσας Λουίζας Μαρίας και του πατέρα της αναπαύονταν τότε στο στρατιωτικό νοσοκομείο του Val-de-Grâce.Janin, Jules, The American in Paris: During the Summer (New York, Burgess, Stringer & co., 1844) p. 26, online at books.google.com (accessed 13 February 2008)
Βιβλιογραφία
A true and full account of the death and character of the Princess-Royal, Louisa-Maria-Teresa Stuart, daughter of the late King James. Who was born in the year 1692, at St Germains, and died of the small-pox the 18th of April 1712... In a letter from a noble-man of France, to his correspondent at Vtrecht broadside, 2 s., 1712A true and full account of the death and character of the Princess-Royal , English Short Title Catalog of the University of Southern California online at gandhara.usc.edu (accessed 9 February 2009)Rodd, Thomas, Catalogue of Books: Part V: Historical Literature (London, Compton and Ritchie, 1843) page 471, online at books.google.com (accessed 9 February 2009)
Cole, Susan, Princess over the Water: A Memoir of Louise Marie Stuart (1692–1712) (The Royal Stuart Society papers, Paper XVIII)

Παραπομπές

Εξωτερικοί σύνδεσμοι

Portraits of Princess Louisa Maria Theresa Stuart  at the web site of the National Portrait Gallery
Louisa Maria Theresa Stuart at thepeerage.com

Κατηγορία:Πριγκίπισσες της Αγγλίας
Κατηγορία:Βασιλικές πριγκίπισσες